cyanic-selkie/wikianc huggingface dataset:
கேப்டன் அமெரிக்கா: முதல் அவெஞ்சர்
கேப்டன் அமெரிக்கா: முதல் அவெஞ்சர் 19 சூலை 2011 இல் எல் கேப்டன் திரையரங்கில் திரையிடப்பட்டது. மற்றும் 22 சூலை 2011 இல் ஐக்கிய அமெரிக்காவில் மார்வல் திரைப் பிரபஞ்சத்தின் முதலாம் கட்டத்தின் ஐந்தாவது திரைப்படமாக வெளியானது. விமர்சகர்கள் குறிப்பாக கிறிஸ் எவன்ஸின் நடிப்பு படத்தின் 1940 களின் காலத்தை சித்தரித்தல் மற்றும் ஜான்ஸ்டனின் இயக்கம் ஆகியவற்றிக்கு பாராட்டு பெறப்பட்டது. இதன் தொடர்ச்சியாக கேப்டன் அமெரிக்கா: த வின்றர் சோல்யர் (2014) மற்றும் கேப்டன் அமெரிக்கா: சிவில் வார் (2016) ஆகிய திரைப்படங்கள் வெளியானது.
கதைக்களம் :
நிகழ்காலத்தில் ஆர்டிக் பனிக்கட்டி பகுதிகளில் இருந்து ஸ்டீவ் ரோஜர்ஸ் மீட்கப்படுகிறார். கடந்த காலத்தில் ஜோகன் என்ற ஜெர்மனிய அதிகாரி 1942 ல் டெசராகட் என்ற அதிசக்திவாய்ந்த பொருளை ஜெர்மனிய நார்வே பகுதியில் கைப்பற்றுகிறார். ஸ்டீவ் ரேஜர்ஸ் மெலிந்த சாதாரணமான மனிதராக இருந்தாலும் இராணுவத்தில் பணிபுரிய முயற்சி செய்கிறார். நிறைய முயற்சிகளை கடந்து ஆபிரகாம் என்ற மருத்துவர் மற்றும் அறிவியல் ஆராய்ச்சியாளரால் தேர்ந்தெடுக்கப்படுகிறார்.
ஆபிரகாம் அவருடைய சோதனையின் மூலமாக சிறப்பான வலிமைவாய்ந்த மனிதரை உருவாக்கும் சோதனைக்கு ஸ்டீவ் ரோஜர்ஸை அவருடைய நல்ல மனதுக்காக தேர்ந்தெடுக்கிறார். இந்த சோதனை வெற்றியடைந்தாலும் ஹைட்ரா என்ற மோசமான அமைப்பின் சோதனையை தடுக்கும் முயற்சியில் அவருடைய வாழ்க்கையின் முடிவை சந்திக்கிறார். ஸ்டீவ் ரோஜர்ஸ் வலிமைமிக்க மனிதராக மாறினாலும் அவருடைய லட்சியத்தின்படி இராணுவத்தில் பணியாற்ற அனுமதிக்கப்படாமல் கேப்டன் அமேரிக்கா என்ற கற்பனை கதாநாயக பாத்திரத்தை நடிக்கவே அனுமதிக்கப்படுகிறார்
இத்தாலியில் யாருடைய அனுமதியையும் எதிர்பாராமல் அவருடைய நண்பர் பார்னெஸ் மற்றும் இராணுவ அதிகாரிகளை பாதுகாப்பு சிறைப்பகுதிகளில் இருந்து வெளியேற உதவுகிறார். அவருடைய பழைய அடையாள பெயருடனும் புதிய கவசத்துடனும் கேப்டன் அமேரிக்கா என்ற நிஜவாழ்க்கை கதாநாயகராக மாறுகிறார். ஜோகன் ரெட் ஸ்கல் என்ற பெயருடன் தலைவராக பணிபுரியும் மோசமான ஹைட்ரா அமைப்பின் பகுதிகளை இராணுவத்தின் உதவியுடன் தோற்கடிக்கிறார். கடைசியாக ஜோகனின் முயற்சியை தடுக்க விமானத்தில் பயணிக்கும்போது ஸ்டீவ் ரோஜர்ஸுடனான மோதலில் டெசராக்ட்-ன் சக்தி வெளிப்பாட்டால் ஜோகன் மறைந்து போகிறார். அந்த விமானத்தினால் உருவாகப்போகும் சேதத்தை தவிர்க்க ஆர்டிக் பகுதியில் மோதுகிறார்.
நெடுங்கால உறக்க நிலையை கடந்து நிகழ்காலத்தில் நினைவு திரும்பும் ஸ்டீவ் ரோஜர்ஸை சந்திக்கும் பாதுகாப்பு அமைப்பை சார்ந்த நிக் ப்யூரி கடந்த 70 ஆண்டுகளாக ஸ்டீவ் ரோஜர்ஸ் உறக்க நிலையில் இருந்ததை சொல்கிறார். ஸ்டீவ் ரோஜர்ஸ் நிலைமையை புரிந்துகொள்கிறார்.
வெளி இணைப்புகள்
பகுப்பு:2011 ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:அமெரிக்க மீநாயகன் திரைப்படங்கள் பகுப்பு:அமெரிக்க அதிரடித் திரைப்படங்கள் பகுப்பு:அமெரிக்க அறிபுனைத் திரைப்படங்கள் பகுப்பு:பரபரப்பூட்டும் திரைப்படங்கள் பகுப்பு:அமெரிக்க முப்பரிமாணத் திரைப்படங்கள் பகுப்பு:மார்வெல் திரைப் பிரபஞ்சம்: முதலாம் கட்டம்
உறவு தேடும் உயிரின் (பாடல்)
உறவு தேடும் உயிரின் எனும் பாடல் யாழ்ப்பாணம் இந்துக் கல்லூரியின் வழிகாட்டல் ஆலோசனை சேவைப்பிரிவின் ஒரு பகுதியான இந்துவின் இளசுகள் அணி தயாரித்த பாடலாகும். இப்பாடல் சிறந்த பாடல் வரிகளுக்கான இலங்கை தேசிய விருதைப் பெற்ற பாடலாகும். இப்பாடலின் வரிகளை மாணவன் தனபாலசிங்கம் மதீசன் (பூவன் மதீசன்) எழுதியுள்ளார். அத்துடன் அவரே இசையமைத்துள்ளார். இப்பாடலை பா. ஜெகனி மற்றும் மாணவர்களான ப. விஷ்ணுகரன் மற்றும் ம. கோகுலன் பாடியுள்ளனர். கவிதை வரிகளை ஆசிரியரான திரு. இல. நிஷாந்தனும் கவியுரையை மாணவனான ச. மயூரேசனும் வழங்கியிருந்தார்கள்.
மேற்கோள்கள்
பகுப்பு:தமிழ்ப் பாடல்கள்
பகுப்பு:யாழ்ப்பாணம் இந்துக் கல்லூரி
கோபாலபுரம் ஊராட்சி, சேலம்
கோபாலபுரம் ஊராட்சி (Gopalapuram Gram Panchayat), தமிழ்நாட்டின் சேலம் மாவட்டத்தில் உள்ள பெத்தநாயக்கன்பாளையம் வட்டாரத்தில் அமைந்துள்ளது. இந்த ஊராட்சி, ஆத்தூர் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மினியாப்பொலிஸ்
மினியாபோலிஸ் (City of Minneapolis) ஐக்கிய அமெரிக்காவின் மினசோட்டா மாநிலத்தின் மிகப்பெரிய நகரம் ஆகும்.
பெருமாள்பட்டி காளமேகப் பெருமாள் கோயில்
பெருமாள்பட்டி காளமேகப் பெருமாள் கோயில் தமிழ்நாட்டில் மதுரை மாவட்டம், பெருமாள்பட்டி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் காளமேகப் பெருமாள், ஸ்ரீதேவி, பூதேவி சன்னதிகளும், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
வெண்புள்ளிக் கருப்பன்
வெண்புள்ளிக் கருப்பன் (common crow, Euploea core) என்பது பொதுவாக தென் ஆசியாவிலும் அவுத்திரேலியாவிலும் காணப்படும் பட்டாம்பூச்சியாகும். இது வரியன்கள் குடும்பத்தையும் டனாய்னே துணைக்கும்பத்தையும் இயுபோலா இனத்தையும் சேர்ந்த பட்டாம்பூச்சியாகும்.
வெளி இணைப்புக்கள்
பகுப்பு:வரியன்கள் (பட்டாம்பூச்சிக்குடும்பம்)
பெல்ஸ் பெரிய யூத தொழுகைக் கூடம்
பெல்ஸ் பெரிய யூத தொழுகைக் கூடம் (Belz Great Synagogue; ) என்பது இசுரேலில் உள்ள ஒரு பெரிய யூத தொழுகைக் கூடம் ஆகும்.
இதன் கட்டுமானப் பணிக்கு 15 வருடங்கள் தேவைப்பட்டன. 2000 ஆண்டில் இதன் பணிகள் முடிவுற்றன. இங்கு 10,000 பேர் வழிபடுவதற்கான இடவசதி உள்ளது. இங்கு உடன்படிக்கைப் பெட்டி மாதியியும் 1944 இல் இசுரேலுக்கு பயணம் சென்ற ராபி அகரோன் பயன்படுத்திய மரத்திலாலான கதிரையும் தோரா வாசிப்பு மரச்சட்டமும் உள்ளன.
வெளி இணைப்புகள்
பகுப்பு:யூத தொழுகைக் கூடங்கள்
குற்றாலம் சுற்று சூழல் பூங்கா
சுற்றுச்சூ​ழல் பூங்கா (ஆங்கிலம்:Eco Park) என்பது திருநெல்வேலி மாவட்டம், குற்றாலத்தில் தமிழக அரசினால் அமைக்கப்பட்ட பூங்காவாகும்.
வரலாறு
இது தமிழ் நாட்டின் தென் பகுதியான திருநெல்வேலி மாவட்டத்தில் அமைந்துள்ளது. சுற்றுச்சூ​ழல் பூங்கா இதன் அருகே அமைந்த புகழ்பெற்ற காசி விசுவநாதர் கோவில், மெயின் அருவி, பழைய குற்றால அருவி, புலி அருவி, ஐந்தருவி, என பல்வேறு அருவிகளை உள்ளடக்கியது. சுற்றுலா பயணிகளைக் கவரும் விதமாக தமிழக அரசு 5.73 கோடி ரூபாய்ச் செலவில் 37.23 ஏக்கர் நிலப்பரப்பில் அமைத்துள்ளது. மேலும் இப்பூங்காவை அருவிப் பூங்கா என்றும் அழைக்கப்படுவது       உண்டு இப்பூங்காவில் எங்கு நோக்கினாலும் பூக்கள், மரங்கள் என்று கண்களுக்கு குளிர்ச்சியான இயற்கை நம் மனத்தைக் கவரும் வகையில் அமைந்துள்ளது. இங்கு பெரணி பூங்கா, இயற்கை ஒவிய பதாகைகள், பசுமை குடில், நறுமணப் பூங்கா, பார்வையாளர்கள் மடம், சாகச விளையாட்டுத் திடல், தாள்த்தள தோட்டம், மரப்பாலம் என பல உள்ளன. மேலும் இப்பூங்கா தமிழகத்தின் மிகப்பெரிய சுற்றுச்சுழல் பூங்காவாகக் கருதப்படுகிறது.
வெளியிணைப்பு
பகுப்பு:திருநெல்வேலி மாவட்டம் பகுப்பு:திருநெல்வேலி மாவட்ட சுற்றுலாத் தலங்கள்
களுத்துறை சிறைச்சாலைப் படுகொலைகள்
இப்படுகொலைகள் இடம்பெற்ற வேளை இச்சிறைச்சாலையில் மொத்தம் 137 தமிழர்கள் தடுத்து வைக்கப்பட்டிருந்தனர். இவர்களில் மூவர் டிசம்பர் 12 ம் தேதி பிப 1:00 மணிக்கு வார்ட் D ற்கு முன்பாக சிங்களக் கைதிகளினால் வெட்டிக் கொல்லப்பட்டனர். இந்நிகழ்வு நடந்த வேளையில் சிறை அதிகாரிகள் எந்நடவடிக்கையும் எடுக்கவில்லை என்றும் அவர்களே வார்ட் D ஐத் திறந்து விட்டனர் என்றும் சொல்லப்படுகிறது. அவர்களின் முன்னாலேயே தமிழர்கள் மூவரும் வெட்டிக் கொலை செய்யப்பட்டனர் எனவும் தப்பியவர்களின் வாக்குமூலத்தில் தெரிவிக்கப்பட்டது.
வெளி இணைப்புகள்
பகுப்பு:1997 நிகழ்வுகள் பகுப்பு:இலங்கையில் தமிழர்கள் படுகொலைகள்
தோல் சிவத்தல் தொற்று
தோல் சிவத்தல் தொற்று (Erythema infectiosum or fifth disease) என்பது பர்வோவைரசு பி 19 என்ற வகை வைரசின் பல்வேறு வெளிப்பாடுகளில் ஒன்றாகும். இதை ஐந்தாவது நோய் என்ற பெயராலும் குறிப்பிடுவர்.
தோலில் சொறி போன்ற மாற்றத்தை ஏற்படுத்தும் குழந்தை பருவ நோய்களின் நிலையான பட்டியலில் தோல் சிவத்தல் தொற்று என்ற இந்தநோய் ஐந்தாவது இடத்தைப் பிடிப்பதால் ஐந்தாவது நோய் என்ற பெயர் இதற்கு வைக்கப்பட்டது. தட்டம்மை, செங்காய்ச்சல், ரூபெல்லா, டியூக்சு நோய் போன்ற நோய்கள் முறையே முதல் நான்கு இடங்களைப் பிடித்துள்ள தொற்று நோய்களாகும். ரோசியோலா எனப்படும் செம்புள்ளி தொற்று நோய் இவ்வரிசையில் ஆறாம் இடத்தைப் பிடிக்கிறது. நான்காம் நோய் எனப்படும் டியூக்சு நோயை வரிசைப்படுத்தியதில் மட்டும் கருத்து வேறுபாடுகள் நீடிக்கின்றன.
அறிகுறிகள்
மிதமான காய்ச்சல், தலைவலி, சொறி, மூக்கு ஒழுகல் மற்றும் மூக்கடைப்பு போன்ற ஈரம் தொடர்பான அறிகுறிகள் ஐந்தாவது நோயான தோல் சிவத்தல் தொற்றின் அறிகுறிகளாகும். அறிகுறிகள் தென்பட்ட சில நாட்களுக்குப் பிறகு சொறி தோன்ற தொடங்கும். முகத்தில் பிரகாசமான சிவப்பு நிறசொறி அதிலும் குறிப்பாக கன்னங்களில் தோன்றும். இந்த அறிகுறி ஒரு குழந்தையிடத்தில் தோன்றினால் அக்குழந்தை தோல் சிவத்தல் தொற்றுநோயால் பாதிக்கப்பட்டுள்ளது என வரையறுக்கலாம். நோயின் பாதிப்பால் குழந்தையின் கன்னம் அறையப்பட்ட கன்னம் போல தோன்றும். எனவே இதை கன்ன நோய் என்றும் அழைப்பர். எப்போதாவது இச்சொறி மூக்குத் தண்டின் மீது அல்லது வாயைச் சுற்றியும் கூட விரிவடையும். சிவப்பு கன்னங்களுக்கு மேலதிகமாக குழந்தைகள் உடலின் மற்ற பகுதிகளான மேல் கைகள், உடல் மற்றும் கால்கள் போன்ற மிகவும் பொதுவான இடங்களிலும் நோயின் பாதிப்பு இருப்பதுண்டு. இத்தோல் சிவப்பு பொதுவாக சில நாட்கள் நீடிக்கும். நமைச்சல் ஏற்படுத்தும். ஒரு சில குழ்ந்தைகளுக்கு சிலவாரங்களுக்கு நீடிக்கும் என்றும் அறியப்படுகிறது. தோல் சிவத்தல் நோய் பொதுவாக ஒரு தொற்றுநோயாக இருப்பதில்லை
பதின்வயதினர் மற்றும் பெரியவர்கள் சுயாதீனமாக கட்டுப்படுத்திக் கொள்ளத்தக்க மூட்டு வீக்கத்துடன் இருக்கலாம். இத்தகையவர்கள் மூட்டுவலிக்கு ஒத்ததாக உணரும் வகையில் மூட்டுகளின் இணைப்புகளில் வலியுடன் கூடிய வீக்கத்தில் இந்நோய் வெளிப்படுகிறது. ஐந்தாவது நோயால் பாதிக்கப்பட்ட பெரிய குழந்தைகள், வயதானவரகள் போன்றவர்களுக்கு நடப்பது கடினமாக இருக்கும். மணிக்கட்டு, முழங்கால்கள், கணுக்கால், விரல்கள் மற்றும் தோள்கள் போன்ற மூட்டுகளை வளைப்பதும் சிரமாக இருக்கும். .
தோல் சிவத்தல் நோய் பொதுவாக ஆபத்து அற்றதாகும். ஆனால் சில ஆபத்தான கூட்டு நோய்களுடன் சேரும் போது இந்நோய் கடுமையான விளைவுகளை ஏற்படுத்தக் கூடும்.
பரவுதல்
ஐந்தாவது நோயான தோல் சிவத்தல் நோய் சுவாச சுரப்பிகளான உமிழ்நீர், சளி போன்றவைகளின் மூலம் பரவுகிறது. பாதிக்கப்பட்ட இரத்தத்துடன் தொடர்பு கொள்வதன் மூலமும் பரவுகிறது. ஆரம்ப நோய்த்தொற்றுக்கும் அறிகுறிகளின் தொடக்கத்திற்கும் இடையிலான அடைகாப்புக் காலம் பொதுவாக 4 முதல் 21 நாட்கள் வரையிலான காலமாகும். அறிகுறிகள் தோன்றுவதற்கு முன்னர் ஐந்தாவது நோயால் பாதிக்கப்பட்ட நபர்கள் தொற்று நோயாளிகளாகவே உள்ளனர். பள்ளி குழந்தைகள், பகல்நேரப் பணியாளர்கள், ஆசிரியர்கள் மற்றும் பெற்றோர்கள் பெரும்பாலும் இவ்வைரசால் பாதிக்கப்படுகிறார்கள். நோயின் அறிகுறிகள் தென்படும்போது பரவும் ஆபத்து குறைவேயாகும். எனவே அறிகுறி தென்பட்ட நபர்கள் தனிமைப்படுத்தப்பட வேண்டியதில்லை.
சிகிச்சை
நோயாளியின் உடல் ஒத்துழைத்தால் சிகிச்சை மூலம் தொற்றை கட்டுப்படுத்த முடியும். எளிய காய்ச்சலடக்கி மருந்துகள் இதற்கு பயன்படுத்தப்படுகின்றன. . சிவந்து போதல் நோயில் பொதுவாக நமைச்சல் இருக்காது ஆனால் லேசான வலி வேதனை தரக்கூடியதாக இருக்கும். இந்த நோய்க்கு குறிப்பிட்ட சிரப்பு சிகிச்சை எதுவும் பரிந்துரைக்கப்படவில்லை.
வரலாறு
தோல் சிவத்தல் தொற்று நோய் அல்லது இதைப்போல தோன்றும் ஒருவகை நோயை முதன்முதலில் ராபர்ட் வில்லன் 1799 ஆம் ஆண்டில் ருபியோலா, சைன் கேடார்கா என்று விவரித்தார்<ref name= Morens/>.1889 ஆம் ஆண்டில் அன்டன் திச்சாமர் இதை ரூபெல்லாவின் ஒரு மாறுபாடு என்றார் .1896 ஆம் ஆண்டில் இது தனித்துவம் மிக்கதென அடையாளம் காணப்பட்டது. 1899 ஆம் ஆண்டில் எரித்மா இன்பெக்டியோசம் என்ற பெயர் இதற்கு அளிக்கப்பட்டது. ஐந்தாவது நோய்" என்ற சொல் 1905 ஆம் ஆண்டில் உருசிய-பிரெஞ்சு மருத்துவர் லியோன் செயின்னிசேவால் உருவாக்கப்பட்டது. இவர் மிகவும் பொதுவாக எண்ணிக்கை அடிப்படையிலான ஆறு முக்கியமான குழந்தைப்பருவ அரும்புகளின்  வகைப்பாட்டையே முன்மொழிந்தார்.   இந்த வைரசு  முதன்முதலில் 1957 ஆம் ஆண்டு  பென்சில்வேனியா பல்கலைக்கழகத்தில் பணியாற்றிய வெர்னர், பிராச்மேன் மற்றும் பலரால் விவரிக்கப்பட்டது.
மேற்கோள்கள்
பகுப்பு:தோல் நோய்கள்
அஞ்சலட்டை
அஞ்சலட்டை என்பது தகவல்களை எழுதி, உறை எதுவும் இல்லாமலேயே சேரவேண்டியவருக்கு அஞ்சல் மூலம் அனுப்புவதற்கான செவ்வக வடிவத்தில் வெளியிடப்படும் தடித்த தாள் அல்லது மெல்லிய அட்டை ஆகும். இதை அஞ்சல் மூலம் அனுப்புவதற்கான அஞ்சல் கட்டணம், உறையில் இட்டு அனுப்பும் கடிதங்களுக்கு ஆகும் கட்டணத்தை விடக் குறைவு. சில அஞ்சல் அட்டைகளில் அஞ்சல் கட்டணம் செலுத்தப்பட்டதைக் குறிக்கும் அஞ்சல்தலை போன்ற வடிவம் அச்சிடப்பட்டிருக்கும். சில அட்டைகளில் இது இருக்காது. அனுப்புபவர் தனியாக அதற்குரிய அஞ்சல்தலையைத் தனியாக வாங்கி ஒட்டவேண்டும். கட்டணம் அச்சிடப்படாத அட்டைகளைத் தனியார் நிறுவனங்களோ, பிற அமைப்புக்களோ, தனியாட்களோகூட அச்சடித்துக்கொள்ள முடியும். ஆனால், அஞ்சல் கட்டணத்தோடு கூடிய அட்டைகளை அதிகாரம் அளிக்கப்பட்ட அஞ்சல்சேவை அமைப்புக்களே வெளியிடுகின்றன.
ஐக்கிய அமெரிக்க அஞ்சல் சேவை தபாலட்டை, குறைந்தது 3-½ அங்குல உயரம் x 5 அங்குல நீளம் x .007 அங்குலத் தடிப்புக் கொண்டதாகவும், 4-¼ அங்குல உயரம் x 6 அங்குல நீளம் x .016 அங்குலத் தடிப்புக்கு மேற்படாத அளவு கொண்டதாகவும் உள்ள செவ்வக வடிவமானது என வரையறுக்கின்றது. எனினும் சில அஞ்சலட்டைகள் இவ்வரையறைகளில் இருந்து விலகியும் காணப்படுகின்றன.
ஐக்கிய அமெரிக்காவில் அஞ்சலட்டையின் சுருக்க வரலாறு
பிலடெல்பியாவைச் சேர்ந்த ஜான் பி. சார்ல்ட்டன் (John P. Charlton) என்பவர் 1861 ஆம் ஆண்டில் அஞ்சலட்டைக்குக் காப்புரிமை பெற்றுகொண்டார். இவ்வுரிமையை அவர் எச். எல். லிப்மன் என்பவருக்கு விற்றார். "லிப்மனின் அஞ்சலட்டை" என்னும் பெயரில் அழகூட்டப்பட்ட கரைகளுடன் கூடிய அஞ்சலட்டைகளை இவர் வெளியிட்டார். 9 ஆண்டுகளுக்குப் பின்னர் ஐரோப்பிய நாடுகளும் அஞ்சலட்டைகளை வெளியிடத் தொடங்கின.
அமெரிக்காவின் முதல் அஞ்சல் அட்டை, மசச்சூசெட்சின் இசுப்பிரிங்ஃபீல்டில் இருந்த மோர்கன் கடித உறைத் தொழிலகத்தால் 1873ல் வெளியிடப்பட்டது. அந்த அஞ்சல் அட்டையில் சிக்காகோவில் நடைபெற்ற பல மாநிலக் கைத்தொழில் கண்காட்சியின் படம் அச்சிடப்பட்டிருந்தது. ஐக்கிய அமெரிக்க அஞ்சலகம் அஞ்சல்தலையிடப்பட்ட அட்டைகளை 1873 ஆம் ஆண்டில் வெளியிடத் தொடங்கியது. மக்கள் விரைவான குறிப்புக்களை இலகுவாக அனுப்புவதற்கான வழிகளை விரும்பியதன் காரணமாகவே அஞ்சலட்டைகள் வெளியிடப்பட்டன. அஞ்சலகம் மட்டுமே அஞ்சலட்டைகளை வெளியிட அனுமதிக்கப்பட்டது. இத் தனியுரிமை 1898 ஆம் ஆண்டு வரையில் நடைமுறையில் இருந்தது. 1998 ஆம் ஆண்டில் அமெரிக்கக் காங்கிரசு, தனியார் நிறுவனங்களும் அஞ்சல் அட்டைகளை வெளியிடும் வகையில் "தனியார் அஞ்சல் அட்டைச் சட்டமூலம்" என்னும் ஒரு சட்டமூலத்தை நிறைவேற்றியது.
தொடக்கத்தில் ஐக்கிய அமெரிக்க அரசு, தனியார் நிறுவனங்கள் தமது அட்டைகளை "அஞ்சலட்டைகள்" என அழைப்பதைத் தடை செய்திருந்தது. இதனால் அவை "நினைவு அட்டைகள்" என அழைக்கப்பட்டுவந்தன. 1901 ஆம் ஆண்டில் இத்தடை நீக்கப்பட்டது.
1893ல் சிக்காகோவில் நடைபெற்ற "உலக கொலம்பியக் கண்காட்சி"யை விளம்பரப்படுத்துவதற்காக ஐக்கிய அமெரிக்காவில் அஞ்சலட்டைகள் வெளியிடப்பட்டன. சில காலத்தின் பின்னர், அமெரிக்க அரசு, ஐக்கிய அமெரிக்க அஞ்சலகத் திணைக்களம் மூலம் ஒரு சதம் பெறுமதி கொண்ட அஞ்சலட்டைகளைத் தனியாரும் வெளியிட அனுமதித்தது. அக்காலத்தில் அட்டைகளின் முன்பக்கத்தில் மட்டுமே அனுப்புபவர்கள் விடயங்களை எழுதலாம் என்னும் கட்டுப்பாடு இருந்தது. 1908 ஆம் ஆண்டிலேயே முகவரி எழுதும் பக்கத்திலும் தகவல்களை எழுத மக்கள் அனுமதிக்கப்பட்டனர்.
1893 ஆம் ஆண்டின் கொலம்பியக் கண்காட்சியின் விளைவாக அரசு வெளியிட்ட அஞ்சல் அட்டைகளும், தனியார் வெளியிட்ட நினைவு அட்டைகளும் பெரும் வரவேற்புப் பெற்றன. கட்டிடங்களின் படம் அச்சிடப்பட்ட இவ்வாறான அட்டைகள் கண்காட்சியின்போது மக்களுக்கு வழங்கப்பட்டிருந்தன. 1908 ஆம் ஆண்டில் 677 மில்லியன்களுக்கு மேற்பட்ட அஞ்சலட்டைகள் அஞ்சல் செய்யப்பட்டிருந்தன.
1901 ஆம் ஆண்டில் அஞ்சல் அட்டை என்னும் பொருள் தரும் "Post Card" என்னும் சொல் அட்டையின் பின்புறத்தில் அச்சிடப்பட்ட அஞ்சல் அட்டைகள் வெளியிடப்பட்டன. இப்பக்கத்தில் முகவரி எழுதுவதற்கு மட்டுமே அனுமதிக்கப்பட்டது. பிற்காலத்தில் தகவல்களைப் பின்புறத்திலும் எழுத அனுமதிக்கப்பட்ட பின்னர் அட்டையின் பின்புறத்திலும் ஒரு பகுதியைப் பிரித்து அதற்காக ஒதுக்கினர். இது "பிரிக்கப்பட்ட பின்புற" அட்டைகள் எனப்பட்டன. எனவே பிரிக்கப்படாத பின்புறம் கொண்ட முந்தியகால அட்டைகள், "பிரிக்கப்படாத பின்புற" அட்டைகள் எனப்படுகின்றன. அஞ்சலட்டை வரலாற்றில் இவ்விரு வகை அட்டைகளின் பெயர்களும் அவை பயன்பாட்டிலிருந்த காலப்பகுதிகளைக் குறிக்கப் பயன்படுகின்றன. இவை "பிரிக்கப்படாத பின்புறக் காலம்", "பிரிக்கப்பட்ட பின்புறக் காலம்" எனப்படுகின்றன. பிரிக்கப்பட்ட பின்புறக் காலம் 1907 ஆம் ஆண்டு தொடங்கியது. இது அமெரிக்க அஞ்சலட்டைகளின் பொற்காலம் எனவும் குறிப்பிடப்படுவதுண்டு. முதலாம் உலகப் போர்க் காலத்தில் செருமனியில் அச்சிடப்பட்ட சிறந்த அட்டைகளின் இறக்குமதி தடைப்பட்டதுடன் இக் காலகட்டம் முடிவுக்கு வந்தது. 1907க்கும் 1910க்கும் இடைப்பட்ட காலத்தில் அஞ்சலட்டைக்குப் பெரும் வரவேற்பு இருந்தது. வட ஐக்கிய அமெரிக்காவில் நாட்டுப்புறப் பெண்களும், சிறிய நகரப் பெண்களும் அஞ்சல் அட்டைகளை விரும்பினர்.
பிரித்தானிய அஞ்சலட்டைகள்
1894 ஆம் ஆண்டில் பிரித்தானியாவின் "ராயல் மெயில்" எனப்படும் அரச அஞ்சல் சேவை, அஞ்சல் மூலம் அனுப்பப்படக்கூடிய படம் தாங்கிய அஞ்சலட்டைகளை வெளியிடுவதற்குத் தனியாருக்கு அனுமதி வழங்கியது. முதல் இவ்வாறான அஞ்சல் அட்டைகள் எடின்பரோவைச் சேர்ந்த இசுட்டெவார்ட்சு என்னும் நிறுவனத்தால் வெளியிடப்பட்டது. தொடக்கத்தில் இத்தகைய அஞ்சலட்டைகளில், புகழ்பெற்ற கட்டிடங்கள், இயற்கைக் காட்சிகள், பெயர்பெற்றவர்களின் நிழற்படங்கள் அல்லது வரைதல்கள் போன்றவை இடம்பெற்றன. நீராவித் தொடர்வண்டிகளின் அறிமுகத்துடன் போக்குவரத்து இலகுவானதாகவும் கட்டுப்படியானதாகவும் ஆனதால், கடற்கரைகள் சுற்றுலாவுக்கான முக்கிய இடங்களாக மாறின. இவை தமக்கேயுரிய நினைவுப் பொருட்கள் உற்பத்தித் துறையை உருவாக்கின. படந்தாங்கிய அஞ்சல் அட்டைகள் இவற்றுள் முக்கியமான இடத்தை வகித்தன.
1930களின் தொடக்கத்தில் கேலிச் சித்திரப் பாணியிலான "கண்ணியக் குறைவான" உள்ளடக்கங்களைக் கொண்ட அஞ்சலட்டைகள் வெளிவரத் தொடங்கின. இவற்றை அக்காலத்தில் மக்கள் விரும்பி வாங்கினர். அத்தகைய அட்டைகள் புகழின் உச்சியில் இருந்தபோது, ஆண்டொன்றுக்கு 16 மில்லியன் அட்டைகள் விற்கப்பட்டதாம். இவை பொதுவாக பாதிரிமார்கள், பருத்த பெண்கள், பரிதாபத்துக்குரிய கணவன்மார்கள் போன்ற பாத்திரங்களை அடிப்படையாகக் கொண்ட கீழ்த்தரமானவையாக இருந்தன. 1950களின் தொடக்கத்தில் புதிதாகத் தேர்வான பழமைவாதக் கட்சி அரசு, ஒழுக்கத்துக்குக் கேடு விளைவிப்பதாகக் கூறி இத்தகைய அஞ்சலட்டைகள் மீது நடவடிக்கை எடுத்தது. குறிப்பாக, டொனால்ட் மக்கில் என்னும் புகழ்பெற்ற அஞ்சலட்டைக் கலைஞர் அரசின் முக்கியமான இலக்காக இருந்தார். சற்றுத் தாராளத் தன்மை கொண்ட 60களில் இத்தகைய அஞ்சலட்டைகள் மீண்டும் ஓரளவு புத்துயிர் பெறத்தொடங்கின. இதை ஒருவகைக் கலை வடிவமாகவும் சிலர் கருதலாயினர். மீண்டும் இது ஒரு தொழிலாக உருவெடுத்தது. எனினும் 70களிலும், 80களிலும், இவ்வாறான அஞ்சலட்டைகளின், உள்ளடக்கத் தரமும், ஓவியத் தரமும் மிகவும் குறைந்துவிட்டதனாலும், அஞ்சலட்டைகளின் உள்ளடக்கம் குறித்த புதிய மனப்போக்குகளினாலும் இப்பாணி அஞ்சலட்டைகள் முற்றாகவே மறைந்துவிட்டன.
தற்காலத்தில் சேகரிப்பாளரிடையே இவற்றுக்குப் பெரும் மதிப்பு உண்டு. பெரும்பாலும் இவை கிடைத்தற்கு அரிதாக உள்ளன. அரிய வகையிலானவை ஏலவிற்பனைகளில் கூடிய விலைக்கு வாங்கப்படுகின்றன.
வெளியிணைப்புக்கள்
பகுப்பு:அஞ்சல் பகுப்பு:அமெரிக்கக் கண்டுபிடிப்புகள் பகுப்பு:பிரித்தானியப் பண்பாடு
ஆயர் குரோ
ஆயர் குரோ (ஆங்கிலம், மலாய் மொழி: Ayer Keroh) என்பது மலேசியா, மலாக்கா, மலாக்கா தெங்ஙா மாவட்டத்தில் உள்ள ஒரு முக்கிய நகரம் ஆகும். இந்த நகர்ப் பகுதி மேம்பாடு கண்டு, தற்சமயம் மலாக்கா மாநிலத்தின் அரசு நிர்வாக மையமாகவும் விளங்கி வருகிறது. சுற்றுலாப் பயணிகளைக் கவரும், குட்டி மலேசியா (Mini Malaysia), குட்டி ஆசியான் (Mini ASEAN), மலாக்கா வண்ணத்துப் பூச்சி - ஊர்வன காப்பகம் (Malacca Butterfly & Reptile Sanctuary), விலங்கியல் பூங்கா போன்றவை பிரசித்தி பெற்றவை.
கோலாலம்பூர் மாநகரில் இருந்து 134 கி.மீ. தொலைவிலும், மலாக்கா மாநகரில் இருந்து 15 கி.மீ. தொலைவிலும் இருக்கிறது. தீபகற்ப மலேசியா, வடக்கு-தெற்கு விரைவுசாலை (மலேசியா)யின் ஆயர் குரோ நுழைவுச் சாவடியில் இருந்து மூன்று கி.மீ. தொலைவில் இருக்கிறது.
இரவு விலங்கியல் பூங்கா எனும் சுற்றுலாக் கவர் நிகழ்ச்சியும் இரவு நேரங்களில் நடைபெற்று வருகிறது. இரவு சார் விலங்குகளின் நடமாட்டத்தை அந்த நிகழ்ச்சியில் காண முடியும். தவிர, இங்குள்ள தாமான் புவாயா எனும் முதலைகள் பண்ணை (Taman Buaya), உலக தேனீக்கள் அருங்காட்சியகம் (World Bees Museum) போன்றவை, பொழுதுபோக்குச் சார்ந்த உயிரியல் பூங்காக்களாக விளங்குகின்றன.
மலாக்கா மணிப்பால் மருத்துவக் கல்லூரி
1997 ஆம் ஆண்டு தோற்றுவிக்கப் பட்ட இந்தக் கல்லூரியில் இது வரை 1500 மருத்துவர்கள் படித்துப் பட்டம் பெற்றுள்ளனர். புக்கிட் பெருவாங் புற நகர்ப் பகுதியில் பல்லூடகப் பல்கலைக்கழகம் ஒன்றும் உள்ளது. மலேசியாவில் இருக்கும் ஒரே பல்லூடகப் பல்கலைக்கழகம் இது தான். இந்தப் பலகலைக்கழகத்தில் கணினியியல் படிப்பதற்கு மத்திய கிழக்கு நாடுகளிலிருந்து ஆயிரக்கணக்கான மாணவர்கள் வருகின்றனர்.
மலேசியப் பல்லூடகப் பலகல்கலைக்கழகம்
மலேசியப் பல்லூடகப் பலகல்கலைக்கழகம் (Multimedia University, சுருக்கம்: MMU), ஆயர் குரோவில்தான் இருக்கிறது. மலேசிய அரசாங்கம் அனுமதி வழங்கிய முதல் தனியார் பலகலைக்கழகம். 1996-இல் தோற்றுவிக்கப்பட்டது. மலாக்கா மலேசியத் தொழில்நுட்பப் பலகல்கலைக்கழகம் (Universiti Teknikal Malaysia Melaka, சுருக்கம்: UTeM),'' எனும் அறிவியல் பல்கலைக்கழகமும் இந்த ஆயர் குரோ நகர்ப்பகுதியில்தான் இருக்கிறது. தாமான் தாசேக் உத்தாமா தொழிற்பேட்டையில் கட்டப்பட்டு இருக்கிறது. தவிர, சாட் அறவாரியக் கல்லூரியும் (Kolej Yayasan Saad), இங்குதான் இருக்கிறது. இது மாணவர்கள் தங்கிப் படிக்கும் கல்லூரி ஆகும்.
மேற்கோள்கள்
பகுப்பு:மலேசிய நகரங்கள் பகுப்பு:மலாக்காவில் உள்ள நகரங்கள் பகுப்பு:மலாக்கா
மூக்கம்பட்டி ஊராட்சி
மூக்கம்பட்டி ஊராட்சி (Mookkampatti Gram Panchayat), தமிழ்நாட்டின் புதுக்கோட்டை மாவட்டத்தில் உள்ள புதுக்கோட்டை வட்டாரத்தில் அமைந்துள்ளது. இந்த ஊராட்சி, புதுக்கோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1292 ஆகும். இவர்களில் பெண்கள் 667 பேரும் ஆண்கள் 625 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆழ்வார்தோப்பு
thumbnail|வலது|ஆழ்வார்தோப்பு
ஆழ்வார் தோப்பு
தூத்துக்குடி மாவட்டம் ஸ்ரீவைகுண்டம் தாலுகா அருகில் சுற்றிலும் மரங்கள் சூழ உள்ள அழகான கிராமம்.
ஆழ்வார்தோப்பின் மகத்துவம்
ஆழ்வார்தோப்பு வரலாறு :- ஆழ்வார்தோப்பு என்ற பெயர் இடப்பட்ட பெயர் அல்ல. தானாகவே அமைந்த பெயராகும். பன்னிரெண்டு ஆழ்வார்களில் முதன்மையான ஆழ்வாரான சுவாமி நம்மாழ்வார், பெருமாளின் அம்சமாகத் தோன்றியவர். ஸ்ரீவைகுண்டத்திலிருந்து ஏரல் வரையான பகுதி திருவழுதி நாடு என அழைக்கப்பட்டது. அதனை காரிமாறன் என்ற அரசர் ஆண்டு வந்தார். அவருக்கு திருமணமானது நாகர்கோவிலுக்கு வடக்கை உள்ள திருவேன்பதிசாரம் என்ற ஊரிலாகும். இப்போது திருப்பதிசாரம் என்று அழைக்கபடுகிறது. காரிமாறன் தம்பதியினருக்கு அவர்தம் அருள்தவத்தால் சடகோபன் என்ற நம்மாழ்வார் அவதரித்தார். அவரது காலம் கி.பி. எட்டாம் நூற்றாண்டு என ஆராய்ச்சியாளர் கணிக்கின்றனர். தமது தாய் ஊரான திருப்பதிசாரத்தில் அவதரித்த நம்மாழ்வார் தனது தந்தை ஊரான திருவழுதி நாட்டில் வளர்ந்து வந்தார். தான் பிறந்த பயனான ஆதினாதபெருமானை அடையும் நோக்கில் திருக்குருகூர் என அன்று அழைக்கப்பட்ட தற்போதைய ஆழ்வார்திருநகரிக்கு செல்லும் வழியில் ஆற்றின் வடபகுதியில் இருந்த தோப்பில் நம்மாழ்வார் தங்கி சென்றனர். அன்று முதல் இந்தப் பகுதி ஆழ்வார்தோப்பு என அழைக்கப்பட்டது. அதாவது 1,200 ஆண்டுகளாக இப்பகுதி இப்பெயருடன் வழங்கி வருகிறது. அதே காலகட்டத்தில் திருக்குருகூர் ஆழ்வார்திருநகரி எனப் பெயர் மாற்றம் பெற்றது. ஆக 1200 ஆண்டு பழமையான வரலாறு ஆழ்வார்தோப்புக்கு உண்டு.
சித்தர்கள் இருப்பிடம்
கரூர் சித்தரால் வணங்கபட்ட சிவ லிங்கம்,
திருச்செந்தூர் கோவில் கட்டிய ஞான தேசிக மூர்த்தி ஸ்வாமிகளின் சமாதி, 1000.. வருடங்கள் பழமையான {காந்திஸ்வரம்} சிவன் கோயில், எட்டு சித்தர்கள் தவம்செய்த விலாங்காய்மரங்கள், எட்டு சித்தர்கள் வழிபட்ட லிங்கம் ராமர் காலடி பாதம் பதித்த பழமையான கல்வெட்டு இப்படி பல சிறப்புகளை கோண்டது ஆழ்வார்தோப்பு
இராமசுவாமி திருகோயில்
ஆழ்வார் தோப்பு நாடார் உறவின் முறைக்கு பாத்தியப்பட்ட இராமசுவாமி திருகோயில். ஆண்டுதோறும் ஆவணி மாதம் கடைசி வெள்ளி கிழமை கோயில் திருவிழா வெகு விமரிசையாக நடைபெரும். இந்த திருவிழாவை காண அனைத்து ஆழ்வார்தோப்பு வெளியூர்வாசிகளும் குடும்பத்தாருடன் வந்து இந்த திருவிழாவை தவறாமல் கண்டுகளித்து எம்பெருமான் ராமனின் அருளை பெற்று செல்வார்கள்.
தொலை தூர விண்வெளி வலைப் பின்னல்
தொலை தூர விண்வெளி வலைப் பின்னல் (The Deep Space Network (DSN)) ஆகும். இவை உலகளாவிய வலைப்பின்னல் ஆகும். இவற்றில் மிகப்பெரிய அலைவாங்கி மூலம் கோள்களுக்கு இடையே செலுத்தும் விண்வெளி ஓடங்களில் இருப்பிடத்தை அறியவும் அவற்றைக் கண்காணித்து கட்டுப்படுத்தவும் முடியும். உதாரணமாக இந்தியாவின் மங்கள்யான் செயற்கைக் கோள் செவ்வாய் கிரகத்தை நோக்கிச் செல்லும் போது அதைக் கண்காணிக்கவும் கட்டுப்படுத்தவும் இவை பயன்படுகின்றன. இந்தியாவிற்கான தொலை தூர விண்வெளி வலைப் பின்னல் பெங்களூருக்கு அருகில் 'பயலாலு' பகுதியில் 2008 ஆம் ஆண்டில் நிறுவப்பட்டது. மேலும் அமெரிக்கா, ஐரோப்பிய விண்வெளி நிறுவனம், ரஷ்யா மற்றும் சீனா போன்ற நாடுகளும் தொலை தூர விண்வெளி வலைப் பின்னல் அமைப்பை அமைத்துள்ளன.
அமைவிடங்கள்
தொலை தூர விண்வெளி வலைப் பின்னல் அலைவாங்கிகள் 120° இடைவெளியில் உலகின் மூன்று இடங்களில் அமைக்கப்பட்டுள்ன. இதன் மூலம் தொலைதூரச் செயற்கைக் கோள்களை ஒரு இடத்தில் இருந்து கண்காணிக்க இயலாவிட்டாலும் அடுத்த இடத்திலிருந்து கண்காணிக்கவோ கட்டுப்படுத்தவோ இயலும். அவை,
கணித அறிவியல் கழகம்
கணித அறிவியல் கழகம் (The Institute of Mathematical Sciences (IMSc)) இந்தியாவில் சென்னையில் உள்ள ஒரு ஆராய்ச்சி மையம். இதன் வளாகம் தென் சென்னையில் அடையாறு-தரமணி பகுதியில் அமைந்திருக்கின்றது.
தொலை தூர விண்வெளி வலைப் பின்னல்
மேற்கோள்கள்
பகுப்பு:விண்வெளி
பறவை விரட்டி
பறவைகளை ஒலியினை எழுப்பி பயமுறுத்துவதற்காக வடிவமைக்கப்பட்டுள்ள பல சாதனங்களில் ஒன்றாகும். பொதுவாக விவசாயிகளால்  நடப்பட்ட சாகுபடி பயிர்களை உண்ணாதபடி பறவைகள் விரட்டி தடுக்கின்றன. ஓடுபாதைக்கு அருகே பறவைகள் பறக்கக்கூடாது, விமானங்களுக்கான சாத்தியமான அபாயத்தைத் தடுக்கவும் அவை விமானநிலையங்களில் பயன்படுத்தப்படுகின்றன.
பகுப்பு:ஈரோடு மாவட்ட ஆசிரியர்கள் தொடங்கிய கட்டுரைகள்
நடேசன் பூங்கா
நடேசன் பூங்கா (Natesan Park) இந்தியாவின் தமிழ் நாட்டின் தலைநகரம் சென்னையிலுள்ள தியாகராய நகரில் உள்ள வெங்கட்நாராயணா சாலையில் அமைந்துள்ளது. இப்பூங்கா நான்கு ஏக்கர் நிலப்பகுதியை உடையது. வேளாண்மைத் துறை அமைச்சர் திரு.எ.பி.செட்டி அவர்களால் 1950 ஆம் ஆண்டு செம்டம்பர் 13 ஆம் நாள் மக்களுக்காகத் திறந்து வைக்கப்பட்டது.
பதின்மூன்றாம் நாள் போர் (குருச்சேத்திரப் போர்)
குருச்சேத்திரப் போரின் பதின்மூன்றாம் நாள் போரில் பாண்டவர் குடும்பத்தில் முதல் பலியான அபிமன்யுவின் மரணம் குறித்தும், சக்கர வியூகம் பற்றியும், அபிமன்யு இறந்ததால் அருச்சுனன் பட்ட துயரம்,அருச்சுனன் செய்த சபதம், போர் விதி முறைகள் மீறப் பட்டது பற்றியும், கூறுகின்றன.
நடேசன் பூங்கா
சிறப்பு
தியாகராய நகரின் ‘பசுமைச் சோலை’ என்று இப்பூங்காவைக் கூறலாம். பசுமையான மரம், செடி, கொடிகள் நன்றாகப் பராமரிக்கப்படுகின்றன. மக்கள் காலையிலும் மாலையிலும் நடைப்பயிற்சி செய்வதற்கு வசதியான நடைபாதைகள் உள்ளன. புல்வெளிகளில் ஆங்காங்கே இருக்கைகளும் உள்ளன. அவை மிகவும் சுத்தமாகவும் நன்றாகவும் பராமரிக்கப்படுகின்றன.
பதின்மூன்றாம் நாள் போர் (குருச்சேத்திரப் போர்)
துரோணரின் திட்டம்
பன்னிரண்டாம் நாள் போரில் பீஷ்மரை செயலிழக்கச் செய்த பின் அதுவரை போரில் நுழையாத கர்ணன் இப்போது போரில் குதித்திருந்தான்.பாண்டவர் படையில் சொல்லிக் கொள்ளும்படியான ஒருவன் அருச்சுனன் தான்,அவனை தோற்கடித்தால் கௌரவர் வெற்றி எளிதாகும் என்பதால் கர்ணனின் இலக்கு அருச்சுனனாக இருந்தான்.வில் வித்தையில் அருச்சுனனுக்கு நிகரானவன் கர்ணன் அவனிடமிருந்த தெய்வீக வேல் அது ஒருபோதும் குறி தப்பாது இலக்கை அழிக்கும் வல்லமை கொண்டது,தேவேந்திரனால் கர்ணனுக்கு வழங்கப்பட்டது.அருச்சுனனுக்கு எதிராக பயன் படுத்த நினைத்திருந்தான் கர்ணன். இதை ஞானத்தால் அறிந்த கிருட்டிணன் கர்ணனின் பார்வையில் படாதபடி பார்த்துக் கொண்டார். கர்ணனை பார்த்துவிட்டால் கிருட்டிணன் அருச்சுனனை இன்னொரு முனைக்கு அழைத்துச் செல்வார் என்று துரோணர் யூகித்து சக்கர வியூகம் அமைத்து போரிட திட்டம் வகுத்தார். சக்கரவியூகத்தை உடைத்து உள்ளே செல்லவும்,வெளியே வரவும் தெரிந்த ஒரே ஆள் அருச்சுனன் மட்டுமே, சக்கரவியூகத்திற்குள் மாட்டிக்கொள்ளும் பாண்டவரை காப்பாற்ற அருச்சுனனை அனுமதிக்கக் கூடாது,இன்று ஒரு பாண்டவரையேனும் பலியிட வேண்டும் என்று முடிவு செய்து தனது படைக்கு சக்கரவியூகம் அமைத்துப் போரிட கட்டளையிட்டார்.
நடேசன் பூங்கா
சிறப்பு
இப்பூங்காவிற்கு அருகில் புகழ்பெற்ற திருமலா திருப்பதி தேவஸ்தான திருக்கோயில் மறும் பழைமை வாய்ந்த வேறுசில கோயில்களும் புகழ்பெற்ற மற்றொரு பூங்காவான பனகல் பூங்காவும் உள்ளன. இப்பூங்காவிற்கு நடுவில் டாக்டர்.நடேசன் அவர்களின் உருவச் சிலை அமைக்கப்பட்டுள்ளது. அகன்ற, நீண்ட, துய்மையான நடைபாதைகள், யோகா, தியானம், உடற்பயிற்சி செய்வதற்கு ஏற்ற இயற்கை சூழலுடன் கூடிய அமைதியான இடமாகவும் காணப்படுகிறது. குரோட்டன் செடிகள், அராலிசியே தாவரங்கள், காகிதப்பூ, மயில் கொன்றை, வேம்பு, செம்மயிற்கொன்றை, பனைக்குடும்ப மரங்கள், அரச மரம், தெசுபீசியா முதலான தாவரங்கள் பூங்காவில் உள்ளன. உடற்பயிற்சிகள் செய்ய, விளையாட்டுப் பயிற்சிகள் செய்ய நல்ல காற்றோட்டமுள்ள, வசதியான, விசாலமான அரங்கங்கள் உள்ளன.
பதின்மூன்றாம் நாள் போர் (குருச்சேத்திரப் போர்)
சக்கரவியூகம்
போர் நடக்கும் பல கட்டங்களில் தலைமைத் தளபதி தன் படைகளைப் பல வியூகங்களாக அமைப்பார். ஒவ்வொரு வியூகத்திற்கும் ஒவ்வொரு குறிப்பிட்ட பணி உண்டு. சில வியூகம் பாதுகாப்புக்கு, சில வியூகம் தாக்குதலுக்கு எனப் பிரிந்து போர்க்களத்தில் செயல்படும். ஒவ்வொரு வியூகத்திற்கும் பலமும் உண்டு, பலவீனமும் உண்டு. சில வியூகங்கள் கீழே. சக்கர வியூகத்தில் படை வீரர்கள் எதிரியை வட்டமிட்டு சுற்றி வளைத்து விடுவார்கள், உள் வட்டத்தினுள் சிக்கிய எதிரிகள் எண்ணிக்கை குறைவாயும் தாக்குபவர்கள் மிகுந்தும் இருப்பார்கள்.வெளி வட்டத்திலுள்ள வீரர்கள் சக்கர வியூகத்தினுள் உள்ளவர்களை காப்பாற்றவிடாமல் தடுத்துவிடுவார்கள். இப்படிபட்ட சக்கர வியூகத்தை அமைத்து உக்கிரமாய் போர் நடத்தினார். சக்கர வியூகத்தின் உட்புகவும்,வெளிவரவும் தெரிந்த அருச்சுனனை வெகு தொலைவு அனுப்ப வேண்டுமானால் கர்ணனை அருச்சுனனுடன் போர்புரிய கட்டளையிட்டார்.ஆனால் கிருட்டிணனுக்கு தெரியும் கர்ணனுடன் போர்புரிந்தால் அருச்சுனன் மடிவான். கர்ணனிடம் இந்திரன் கொடுத்த வேல் (பிரம்மாஸ்திரம்) குறி தப்பாமல் அழித்துத் தான் திரும்பும், அதிலிருந்து அருச்சுனனை காக்க வேறு முனைக்கு கொண்டு சென்றார் கிருட்டிணன்.அதனால் பாண்டவ வீரர்கள் பலரும்,(யுதிஸ்டிரன்)தருமனும் சிக்கிக் கொண்டனர்,கௌரவப்படை திடீரென சூழ்ந்து கொண்டதால் இந்த வியூகத்தை உடைத்துக்கொண்டு எப்படி வெளியே வருவது என்று உதவி கேட்டு தருமர் கதறினார்.தருமர் கதறும் சத்தம் அருச்சுனன் கேட்காத வண்ணம் கிருட்டிணன் தனது சங்கை எடுத்து ஊதினார்.
நடேசன் பூங்கா
மேற்கோள்கள்
பகுப்பு:சென்னைச் சுற்றுலா மையங்கள்
பதின்மூன்றாம் நாள் போர் (குருச்சேத்திரப் போர்)
அபிமன்யு மரணம்
தருமரின் கதறலைக் கேட்ட அபிமன்யு "நீங்கள் தப்பிக்கும் அளவுக்கு சக்கர வியூகத்தைத் தகர்த்து வழி செய்யத் தெரியும்".தருமர் " அது உனக்கு எப்படித் தெரியும்", "நான் என் தாயின் கருவிலிருக்கும் போது என் தந்தை அவளுக்கு விளக்கியதை கேட்டிருக்கிறேன்,ஆனால் சக்கர வியூகத்தின் உள்ளிருந்து தப்பித்து வெளியே வரத்தெரியாது,ஆகவே நீங்கள் மீண்டும் சீக்கிரமாக வந்து என்னை மீட்க வேண்டும் எச்சரிக்கை" என்றான் அபிமன்யு.ஒப்புக்கொண்டார் தருமர்,சொல்லியபடியே சக்கரவியூகத்தை தகர்த்து வழி செய்து உள்ளே சென்று அபிமன்யு உக்கிரமாய் போர்செய்தான்.வழி கிடைத்தவுடன் தருமர் வெளியேறினார்,ஆனால் துரோணர்,கர்ணன்,துச்சாதனன்,அசுவத்தாமன் ஆகியோர் சந்தர்ப்பத்தை எதிர்பார்த்தவர்கள் மீண்டும் சக்கரவியூகத்தை வழியை அடைத்து உள் புகுந்தனர் 16 வயது சிறுவனை போர் விதிகள் அனைத்தையும் மீறி அவனது கைகள்,கால்கள்,தலை என ஒவ்வொன்றாய் துண்டித்து கொன்றனர்.
சான்றாவணம்
பகுப்பு:குருச்சேத்திரப் போர்கள்
பாண்டியகுல சத்திரிய நாடார் உறவின்முறை
பாண்டியகுல சத்ரிய நாடார் உறவின்முறை என்பது, தமிழ்நாடு மாநிலம், மதுரை மாவட்டம், திருமங்கலத்தைச் சேர்ந்த நாடார் சமுதாய மக்களினால் 1856ம் ஆண்டு தொடங்கப்பட்ட ஓர் அறக்கட்டளையாகும்.
வாழ்க்கைமுறை
300px|right|திருமங்கலம் பத்திரகாளி மாரியம்மன் கோயில் வளாகம் தமிழகத்தின் பிற ஊர்களில் வாழும் நாடார் இன மக்களுக்கும், திருமங்கலத்தில் வாழும் இவர்களுக்கும் பெரும் வித்தியாசம் உண்டு. மற்ற சாதி மக்களிடமிருந்து தங்கள் சமூக மக்களைக் காப்பாற்ற 6 மற்றும் 7 குடும்பங்கள் என ஒன்றாக கூட்டு (காம்பவுண்ட்) வீடுகள் அமைத்து வாழ்ந்தனர். இன்றும் ஏறத்தாழ 60க்கும் மேற்பட்ட கூட்டு வீடுகள் உயிர்ப்புடன் உள்ளது. வெவ்வேறு கொத்துவழிகளைச் சேர்ந்த இவர்களுக்கென்று ஊர் மத்தியில், குண்டாற்றின் கரையில் பத்திரகாளி மாரியம்மன் கோவில் ஒன்றை நிறுவினர். தங்கள் சமூக மக்களிடம் மகமை வசூலித்து, இக்கோயிலில் வைகாசி மாதம் திருவிழா நடத்துகின்றனர். அத்திருவிழாவின் கடைசி நாளில் அம்மன் குண்டாற்றில் இறங்கும் நிகழ்ச்சியைத் தொடர்ந்து, திருமங்கலத்தைச் சுற்றியுள்ள மக்கள் சாதி பேதம் பாராது அனைவரும் அம்மனுக்கு மாவிளக்கு எடுத்து வழிபடுகின்றனர். மேலும் தங்கள் சமூக ஆண்கள் குளிப்பதற்காக திருமங்கலம் குண்டாறு மற்றும் சிங்காற்றின் நடுவில் ஒரு ஊற்று அமைத்து பயன்படுத்தி வருகின்றனர். இந்த இடத்தை ஊத்துமேடு என்றழைப்பர்.
கூட்டு வீடுகள்
ஒரு கூட்டு வீட்டிற்குள் குறைந்தது 10 வீடுகள் இருக்கும். எல்லா கூட்டு வீட்டிற்கும் நடுவில் சிறு மேடை போன்ற ஒரு சவுக்கை தவறாமல் இருக்கும். இந்த சவுக்கையில் தான், இந்த 10 வீடுகளில் நடக்கும் எல்லா சுப மற்றும் துக்க காரியங்கள் நடக்கும். அதற்கு பின்புறம், நெல் மற்றும் தானிய வகைகளை உலர்த்த ஒரு முற்றமும் (தாழ்வாரம்) இருக்கும். இங்கிருக்கும் அனைத்து வீடுகளுக்கும் முற்றத்தின் பின்புறம், சமையலறை மற்றும் மாட்டுத்தொழுவம் தனித்தனியாகவும் வரிசையாகவும் அமைந்திருக்கும். மாட்டுத்தொழுவத்தில் ஒவ்வொரு வீட்டிற்கும் தனித்தனியாக பத்தி பிரித்து, மாடுகளுக்கு உணவிட கழனித் தொட்டி மற்றும் கழிவுகளை சேமிக்க கழிவுக்குழி ஒன்றும் இருக்கும். இந்தக் கழிவுக் குழியில் தான் மாட்டின் சாணத்தையும் போடுவர். வீட்டுப் ஆண்கள் அனைவரும் ஊத்துமேட்டில் குளிப்பர்.
தர்மகர்த்தா, நாட்டாண்மை மற்றும் காரியக்காரர்கள்
வெவ்வேறு பங்காளிகளின் கொத்துவழிவந்த திருமங்கலத்து நாடார்களுள், பத்திரகாளி மாாியம்மன் கோயில் கட்ட இடம் அளித்த நல்லதம்பி நாடாரை முதல் நாட்டாண்மையாகவும், உறவின்முறைக்குத் தேவையான் பொருட்கள் வழங்கிய ராக்கி நாடாரை இரண்டாவது நாட்டாண்மையாகவும், கோயில் வரவு செலவு கணக்குகளை திறம்பட பார்த்தமைக்காக பொன்னுலிங்க நாடாரை மூன்றாவது நாட்டாண்மையாகவும் நியமித்தனர். ஏனைய 13 கொத்துவழிப் பங்காளிகளை காரியக்காரர்களாகவும் ஆக்கினர். இப்போதும் நியமிக்கப்படும், நாட்டாண்மை மற்றும் காரியக்காரர்கள் அனைவரும் முதன்முதலில் பதவியேற்றோர்களின் பெயரிலேயே நியமிக்கப்படுவர். கோயில் மற்றும் கல்வி நிறுவனங்களில் நடக்கும் அனைத்து நிகழ்ச்சிகளும் இவர்கள் மூலமாகவே நடக்கும்.
குலதெய்வ வழிபாடு
பொதுவான தெய்வத்தை மட்டும் கும்பிடாமல், தங்கள் கொத்துவழியில் வாழ்ந்த அண்ணன் மற்றும் தங்கைகளை குலதெய்வமாக கும்பிட்டு வருகின்றனர். இங்குள்ள 13 பங்காளிகளின் வழிவந்தோருக்கும் திருமங்கலத்திலேயே குலதெய்வம் உள்ளது. ஆண் தெய்வத்தை மகா சிவராத்திரியன்றும், பெண் தெய்வத்தை ஆடி மாதங்களிலும் கும்பிடுவது வழக்கம். ஆண் தெய்வம் இருக்கும் கோயிலை மாலக்கேயில் என்றும், பெண் தெய்வம் இருக்கும் கோயிலை மாதாக் கோயில் என்றும் அழைப்பர்.
திருமண முறை
திருமங்கலத்தை விட்டு வெளி்யூரில் பெண் எடுப்பதோ, கொடுப்பதோ இவர்கள் வழக்கத்தில் கிடையாது. திருமங்கலத்துக்குள்ளேயே பெண் எடுத்தும், கொடுத்தும் கொண்டனர். அவ்வாறு நிச்சயிக்கப்படும் திருமணத்திற்கு முதலில் மணப்பெண்ணிற்கு பூ வைத்தல் எனும் சடங்கு நிகழ்ச்சி நடக்கும். மாப்பிள்ளையின் சகோதரிகள், மணப்பெண்ணிற்கு பூச்சூட்டி பெண்ணை நிச்சயம் செய்து கொள்வர். இந்நிகழ்ச்சியன்றே திருமண நாளும் குறிக்கப்படும். இதன்மூலம் இந்தப் பெண் இன்னொருவனுக்கு நிச்சயிக்கப்பட்டுவிட்டாள் என்பதை உணர்த்துவதற்காக. இந்நிகழ்ச்சிக்குப் பிறகு, திருமணத்திற்குத் தேவையானவற்றை வாங்கிக் கொள்வர். திருமணம் பெண்வீட்டில் தான் நடக்கும், திருமணத்திற்காண பட்டுச் சேலையும், தாலியும் மாப்பிள்ளை வீட்டார் தான் எடுத்துக் கொடுப்பர். வரதட்சனை கொடுப்பதும் வாங்குவதும் தங்கள் சாதிக்கே இழுக்கானதாகக் கருதினர்.
முதல் நாள்
மணமகனின் சுற்றமும் பந்தமும், திருமணத்திற்கு முந்தய நாள் மாலை பெண் வீட்டிற்குச் சென்று நிச்சயத் தாம்பூலம் மாற்றி நிச்சயித்துக் கொள்வர்.
இரண்டாம் நாள்
திருமண நாளன்று காலை, மூன்று நாட்டாண்மைகளுள் ஒருவரின் தலைமையில், அவர் தாலி எடுத்துக் கொடுத்து திருமணம் நடக்கும். திருமணமும், கூட்டு வீடுகளின் சவுக்கையில் தான் நடக்கும். அன்றிரவு மணப்பெண் வீட்டிலேயே சாந்தியங்களும் சடங்குகளும் நடக்கும்.
மூன்றாம் நாள்
திருமணத்தின் மறுநாள், சம்பந்தச் சாப்பாடு என்று சொல்லப்படும் கறி விருந்து பெண் வீட்டார் அல்லது மாப்பிள்ளை வீட்டாரால் நடத்தப்படும்.
வளைகாப்பு
இச்சமூகத்தைப் பொறுத்தவரை, வளைகாப்பு என்பதை ஒரு பொருட்டாக நினைப்பதில்லை. பெண் கர்ப்பமாகி 7 மாதங்கள் நிறைவடைந்தவுடன் பெண் வீட்டிலிருந்து இரண்டு/ மூன்று பேர் வந்து, பாக்கு வெற்றிலை கொடுத்து பெண்ணைக் கூட்டிச் செல்வர். பெண்ணைக் கூட்டிச் செல்ல வருவோருக்கு மாப்பிள்ளை வீட்டார் சாப்பாடு போடுவர்.
மேலப்பேட்டைகள்
திருமங்கலத்திலிருந்து வணிகத்திற்காக பல்வேறு ஊர்களில் குடிபெயர்ந்தனர். அவ்வாறு குடிபெயர்ந்து சென்ற ஊரிலும் குழுவாக இருந்து மேலப்பேட்டைகள் அமைத்து, மகமை வசூலித்து வாழ்ந்து வருகின்றனர்.
கல்வி நிறுவனங்கள்
அப்போதய திருமங்கலத்தின் மொத்த மக்கள் தொகையில் 20 விழுக்காடு வாழ்ந்த நாடார் இன மக்கள், 1909ம் ஆண்டு பாண்டியகுல சத்திரிய நாடார் வித்யாசாலா என்ற கல்வி அறக்கட்டளையை நிறுவி, திருமங்கலம் நகரின் முதல் பள்ளிக்கூடத்தை தொடங்கினர். இவ்வறக்கட்டளையின் கீழ் தொடங்கப்பட்ட கல்வி நிறுவனங்கள் கீழ்வருமாறு.
மேற்கோள்கள்
பகுப்பு:திருமங்கலம்
காசி தொடருந்து நிலையம்
காசி தொடருந்து நிலையம் (Kashi railway station) வாரணாசி சந்திப்பு தொடருந்து நிலையத்திற்கு கிழக்கே 6 கிலோ மீட்டர் தொலைவிலும், முகல்சராய் பண்டிட் தீனதயாள் உபாத்தியாயா சந்திப்பு தொடருந்து நிலையத்திற்கு வடமேற்கில் 11 கிலோ மீட்டர் தொலைவிலும்,  லால் பகதூர் சாஸ்திரி பன்னாட்டு வானூர்தி நிலையத்திற்கு தென்கிழக்கே 26 கிலோ மீட்டர் தொலைவிலும், வாரணாசி நகரத்திற்கு கிழக்கே 3 கிலோ மீட்டர் தொலைவிலும் உள்ளது.
காசி தொடருந்து நிலையம் வழியாக ஜம்மு, கொல்கத்தா, அகமதாபாத், பாட்னா, மும்பை, அசன்சோல், தன்பாத், புது தில்லி, புரி, அமிர்தசரஸ், ராஞ்சி, சம்பல்பூர், பைசாபாத், அயோத்தி போன்ற  நகரகளுக்கு தொடருந்துகள் நின்று செல்கிறது.
மேற்கோள்கள்
பகுப்பு:உத்தரப் பிரதேசத்தில் போக்குவரத்து பகுப்பு:உத்தரப் பிரதேசத் தொடருந்து நிலையங்கள் பகுப்பு:வாரணாசி மாவட்டம் பகுப்பு:வாரணாசி
மைக்கேல் பாலின்
மைக்கேல் எட்வர்டு பாலின் (Michael Edward Palin) மே 5 ஆம் தியதி 1943 ஆம் ஆண்டு பிறந்தவர். இவர் ஒரு நகைச்சுவை நடிகர், எழுத்தாளர், தொலைக்காட்சி நிகழ்ச்சியாளர் மற்றும் பயணக்கட்டுரையாளர்.
வாழ்க்கை
இவரது பெற்றோருக்கு பிறந்த ஒரே மகன் (குடும்பத்தின் இரண்டாவது குழந்தை). இவரது தந்தை ஒரு பொறியாளர். இவரது சகோதரி ஏஜ்ஜலா 1987 ஆண்டு தற்கொலை செய்து கொண்டார். மைக்கேல் பாலின் தனது 5 வது வயதிலேயே பள்ளி நாடகங்களில் நடிக்கத் தொடங்கிவிட்டார். 1962 -ல் தற்கால வரலாறு எனும் பாடத்தில் பல்கலைக் கழகத்தில் பட்டம் பெற்றார். பட்டம் பெற்று முடித்ததும் தொலைக்காட்சி நகைச்சுவை நிகழ்ச்சிகளில் தோன்றினார். 1959 -ல் கெலன் கிப்சனை சந்தித்து பின்னர் 1966-ல் மணந்தார். இவர்களுக்கு 3 குழந்தைகள்.
பயண ஆவணப்படங்கள்
இவரது முதல் பயண ஆவணப்படம் கிரேட் ரயில்வே ஜர்னீஸ் ஆப் த வேர்ல்டு  பிபிசி தொலைக்காட்சிக்காக எடுத்தார். இவரது பிற பயண ஆவணப்படங்களின் விவரம் கீழே:
சமூகச் செயல்கள்
2010 ஜூலையில் இந்தியாவின் ஒரிசாவிலுள்ள பழங்குடி இன மக்களுக்காக குரல் கொடுத்தார். 2011 ஜனவரி இரண்டாம் நாள் இலண்டனில் 'சிறந்த போக்குவரத்து நியாயமான கட்டணத்தில்' என்ற கையெழுத்து இயக்கத்தில் முதன் முதலில் கையெழுத்திட்டார்.
மேற்கோள்கள்
பகுப்பு:1943 பிறப்புகள் பகுப்பு:பிரித்தானிய எழுத்தாளர்கள் பகுப்பு:வாழும் நபர்கள் பகுப்பு:சிறந்த துணை நடிகருக்கான பாப்தா விருதை வென்றவர்கள்
பதினெண்கீழ்க்கணக்கு பழைய உரைகள்
பதினெண்கீழ்க்கணக்கு நூல்கள் இங்கு அகரவரிசைப்படுத்தப்பட்டுள்ளன. இவற்றிற்கு எழுதப்பட்ட பழமையான உரைகள் 14 ஆம் நூற்றாண்டுக்கு முந்தியவை எனப் பொதுப்படக் கொள்ளப்படுகிறது.
நார்வே போர்த்தொடர்
நார்வே போர்த்தொடர் (Norwegian Campaign) என்பது இரண்டாம் உலகப் போரின் போது நார்வே நாட்டில் நாசி ஜெர்மனிக்கும் நேச நாட்டுப்படைகளுக்கும் நிகழ்ந்த மோதல்களைக் குறிக்கிறது. இதில் ஜெர்மானியப் படைகள் வெற்றி பெற்று நார்வே நாட்டை ஆக்கிரமித்தன.
நடுநிலை வகித்து வந்த நார்வே நாடு பல்வேறு காரணங்களால் அச்சு நாடுகள் மற்றும் நேச நாடுகளின் போர் முயற்சிக்கு அவசியமானதாக இருந்தது. இதனால் ஏப்ரல் 9, 1940ல் ஜெர்மானியப் படைகள் நார்வே மீது படையெடுத்தன. அவற்றை எதிர்கொள்ள நேச நாட்டுப்படைகளும் நார்வேக்கு அனுப்பப்பட்டன. இரு மாதகால சண்டைக்குப் பின்னர் தெற்கு நார்வே முழுவதும் ஜெர்மானியர்களால் கைப்பற்றப்பட்டது. வடக்கு நார்வேயில் சண்டை நிகழ்ந்து கொண்டிருந்த போதே, மேற்கு ஐரோப்பாவில் போர் மூண்டதால், அங்கிருந்த நேச நாட்டுப் படைகள் திருப்பி அழைக்கப்பட்டன. தனித்து விடப்பட்ட நார்வே ஜூன் 9ம் தேதி சரணடைந்தது.
பின்புலம்
செப்டம்பர் 1, 1939ல் நாசி ஜெர்மனி போலந்து மீது படையெடுத்தனால் இரண்டாம் உலகப் போர் ஐரோப்பாவில் ஆரம்பமாகியது. ஐரோப்பிய நாடுகளில் பெரும்பாலனவை நேச நாட்டு அணியிலோ அல்லது அச்சு நாட்டு அணியிலோ இடம் பெற்றிருந்தன. ஆனால் இரு அணிகளிலும் சேராமல் நடுநிலை வகித்த நாடுகளும் இருந்தன. குறிப்பாக இசுக்கேண்டிநேவியாவின் டென்மார்க், நார்வே, சுவீடன் போன்றவை நடுநிலை வகித்து வந்தன. ஆனால் இரு தரப்பினுடனும் வர்த்தகத் தொடர்பு கொண்டிருந்தன. இவற்றைத் தங்களுக்கு ஆதரவாக மட்டும் செயல்படும்படி இரு தரப்பும் வற்புறுத்தி வந்தன.
இவற்றுள் நார்வே நாட்டின் நிலை குறிப்பிடத்தக்கது. நாசி ஜெர்மனியின் போர் முயற்சிக்கு இன்றியமையாத் தேவையான இரும்புத் தாது சுவீடனிலிருந்து இறக்குமதி செய்யப்பட்டு வந்தது. சுவீடனில் வெட்டியெடுக்கப்பட்ட தாது, தொடருந்து மூலம் நார்வேயின் வடக்கிலுள்ள நார்வீக் துறைமுகத்துக்குக் கொண்டு செல்லப்பட்டு அங்கிருந்து சரக்குக் கப்பல் மூலம் ஜெர்மனிக்கு அனுப்பப்பட்டது. அப்பகுதியில் ஆண்டு முழுவதும் பனி உறையாது இருக்கும் ஒரே துறைமுகம் நார்வீக் என்பதால் அதற்கு மிகுந்த முக்கியத்துவம் இருந்தது. மேலும் நார்வேயின் நீண்ட கடற்கரை வடக்கு அட்லாண்டிக் பெருங்கடலைக் கட்டுப்படுத்தத் தேவையான துறைமுகங்களைக் கொண்டிருந்தது. நார்வேயின் துறைமுகங்களைக் கட்டுப்படுத்துபவர் பால்டிக் கடலிலும் கடல் ஆளுமை கொள்ள முடியும். அதோடு நேச நாடுகள், ஜெர்மனி மீதான கடல் அடைப்பை முழுமையாக நடைமுறைப்படுத்த நார்வே நாட்டுத் துறைமுகங்கள் தடையாக இருந்தன. பிற கடல்வழிகளை அடைத்துவிட்டாலும், நடுநிலை வகித்த நார்வேயின் துறைமுகங்கள் வழியாக ஜெர்மனிக்கு சரக்குக் கப்பல் போக்குவரத்து சென்று கொண்டிருந்தது. இவ்விரு காரணங்களால் இரு தரப்பினரும் அந்நாட்டை தங்கள் கட்டுப்பாட்டில் கொண்டுவரத் திட்டமிட்டனர்.
படைத்துறை தொடர்பான காரணங்களைத் தவிர, நார்வே நாட்டைக் கைப்பற்ற இரு தரப்புக்கும் அரசியல காரணங்களும் இருந்தன. பின்லாந்துக்கும் சோவியத் ஒன்றியத்துக்கும் இடையே 1939ல் தொடங்கிய குளிர்காலப் போரில் நார்வே தனது நடுநிலையை மீறி பின்லாந்துக்கு ரகசியமாக உதவி செய்தது. இப்போரில் ஜெர்மனி சோவியத் ஒன்றியத்துடன் செய்து கொண்டிருந்த ஒப்பந்தத்தின் காரணமாக தலையிட மறுத்துவிட்டது. இதனால் நார்வேயிலும் பிற இசுக்கேண்டிநேவிய நாடுகளிலும் மக்களுக்கு ஜெர்மனி மீது கடும் அதிருப்தியும் கோபமும் ஏற்பட்டன. இதனை வளரவிடாமல் தடுத்து, தனது கையாளை நார்வே அரசுத் தலைவராக நியமிக்க விரும்பினார் இட்லர். நார்வேயின் முதன்மை நாசிக் கட்சி ஆதரவாளரும் முன்னாள் பாதுகாப்புத் துறை அமைச்சருமான விட்குன் குவிஸ்லிங் அதற்குத் தேர்ந்தெடுக்கபப்ட்டார். இதை கவனித்து வந்த நேச நாட்டுத் தலைவர்கள் நார்வே அரசு குவுஸ்லிங் கட்டுப்பாட்டில் வந்தால், அதன்மீது படையெடுக்க திட்டங்களைத் தீட்டத் தொடங்கினர்.
இப்படி இருதரப்பினரும் நார்வேயின் நடுநிலை மீது கொண்டிருந்த அவநம்பிக்கையை மெய்ப்பிக்கும் வண்ணம் ஆல்ட்மார்க் சம்பவம் அமைந்தது. பெப்ரவரி 1940ல் நார்வேயின் கடல் எல்லைக்குள் பிரித்தானிய போர்க்கைதிகளை ஏற்றிச் சென்ற ஆல்ட்மார்க் என்ற ஜெர்மானியப் போக்குவரத்துக் கப்பலை பிரித்தானியக் கடற்படைத் தாக்கி அவர்களை விடுவித்தது. நார்வே தனது கடல் எல்லை வழியாக போர்க்கைதிகள் அனுப்பப்படுவதை அனுமதித்தது என நேச நாடுகளும், கடல் எல்லைக்குள் தங்கள் கப்பலை பிரித்தானியர்கள் தாக்க அனுமதித்தது என ஜெர்மானியர்களும் நார்வே மீது குற்றம் சாட்டினர். இரு தரப்பினரும் நார்வே மீதான படையெடுப்பு முயற்சிகளை வேகப்படுத்தினர். ஏப்ரல் 1940ல் ஜெர்மனியின் நார்வே படையெடுப்பு தொடங்கியது.
படையெடுப்பு
ஏப்ரல் 9, 1940ல் ஜெர்மானியப் படைகள் கடல்வழியாகவும் வான்வழியாகவும் நார்வே மீது படையெடுத்தன வெசெரியூபங் நடவடிக்கை என்று குறிப்பெயர் இடப்பட்டிருந்த இத்தாக்குதலை ஜெர்மானியத் தரைப்படையின் 21வது கோர் மேற்கொண்டது. இதில் ஆறு டிவிசன்கள் இடம்பெற்றிருந்தன. இவை ஜெர்மானியக் கடற்படைக் கப்பல்கள் மூலமாக நார்வேயின் கடற்கரையில் தரையிறங்கின. ஓஸ்லோ, பேர்கன், நார்வீக் போன்ற பெருநகரங்களைக் கைப்பற்ற அவை உடனடியாக முயன்றன. இவை தவிர வான்வழியாக வான்குடை வீரர்கள் நார்வேயின் முக்கியமான இடங்களின் மீது தரையிறங்கி அவற்றைக் கைப்பற்றினர். நார்வேயைத் தாக்க டென்மார்க்கில் உள்ள படைத்தளங்களும் வான்படைத் தளங்களும் தேவைப்பட்டதால் அந்நாடும் அதே நாள் தாக்கப்பட்டு; ஒரே நாளில் அது சரணடைந்தது.
வெசெரியூபங்கின் ஆரம்பகட்டத்தில் டுரூபாக் கடற்கால்வாயில் ஜெர்மானியப் படைகளை ஏற்றிச் சென்ற கப்பல்கள் தாக்கப்பட்டதால், தரையிறக்கம் சற்றே தாமதமானது. இதனைப் பயன்படுத்தி நார்வீஜிய அரச குடும்பமும், அமைச்சர்களும் நாசிப் படைகளின் கையில் சிக்காமல் தலைநகர் ஓஸ்லோவிலிருந்து தப்பிவிட்டனர். இதனால் நார்வே அரசரையும், அமைச்சரவையையும் கைப்பற்றி நார்வே நாட்டுத் தலைமையை முடக்கும் ஜெர்மானியத் திட்டம் தோல்வியுற்றது. அமைச்சரவை ஓஸ்லோவைக் காலி செய்ததை பயன்படுத்திக் கொண்ட குவிஸ்லிங், தன்னைத் தானே நாட்டின் புதிய பிரதமராக அறிவித்தார். ஆனால் நார்வே நாடாளுமன்றமும் உச்ச நீதிமன்றமும் இதனை ஒப்பவில்லை. அரசரும், உண்மையான அரசும் நார்வேயின் வடக்குப் பகுதிகளில் தொடர்ந்து ஜெர்மானியர்களை எதிர்த்துப் போரிட்டு வந்தனர். நார்வே அரசர் ஏழாம் ஹாக்கோன் ஜெர்மானியர்களிடம் சரணடைய மறுத்துவிட்டதாலும், நார்வே மக்கள் தன்னார்வலர்களாக நார்வீஜிய படைகளில் சேர்ந்து ஜெர்மானியர்களை எதிர்க்கத் தொடங்கியதாலும் சண்டை தீவிரமடைந்தது. மேலும் இக்காலகட்டத்தில் நார்வீஜியர்களுக்கு ஆதரவாக நேச நாட்டுப் படைகளும் நார்வேயில் தரையிறங்கின.
நேச நாட்டு எதிர்வினை
ஜெர்மானிய படையெடுப்பைப் பற்றிய செய்தி நேச நாட்டுத் தலைவர்களை எட்டியவுடன் நார்வேக்கு ஆதரவாக பிரித்தானிய மற்றும் பிரெஞ்சு படைப்பிரிவுகளை நார்வேக்கு அனுப்பி வைத்தனர். நார்வேயின் வடபகுதியில் பல இடங்களில் தரையிறங்கிய அவை, வடக்கு நோக்கியான ஜெர்மானிய முன்னேற்றத்தைத் தடுக்க முயன்றன. ஜெர்மானியப் படையெடுப்பு தொடங்கி சில நாட்களுள், நார்வேயின் முக்கிய நகரங்கள் அனைத்தும் ஜெர்மானியர் வசமாகியிருந்தன. அடுத்த சில வாரங்களில் வெகு சில பகுதிகளைத் தவிர தெற்கு நார்வே முழுவதும் ஜெர்மானியப் படைகளால் கைப்பற்றப்பட்டன. அவற்றைத் தடுத்து நிறுத்த நேச நாட்டுப் படைகளாலும் நார்வீஜியப் படைகளாலும் இயலவில்லை. ஜெர்மனியில் இருந்து அனுப்பப்பட்ட புதிய துணைப் படைப்பிரிவுகளும், ஜெர்மானிய வான்படையான லுஃப்ட்வாஃபே நார்வே வான்பகுதியில் வான் ஆளுமை பெற்றிருந்ததும் ஜெர்மானிய நிலையை வெகுவாக வலுப்படுத்திவிட்டன. ஏப்ரல்-மே மாதங்களில் ஜெர்மானியப் படைகள் மெதுவாக நார்வேயின் பெரும்பான்மையான பகுதிகளைக் கைப்பற்றி தங்கள் கட்டுப்பாட்டில் கொண்டு வந்து விட்டன.
தெற்கு நார்வேயில் நேச நாட்டுப் முயற்சிகள் தோல்வியடைந்தாலும், வடக்கில் ஜெர்மானிய படையெடுப்புக்கு முதன்மைக் காரணமான நார்வீக் துறைமுகத்தை ஜெர்மானியர்கள் கையிலிருந்து மீட்க அவர்கள் மேற்கொண்ட முயற்சி ஒரளவு வெற்றி கண்டது. ஒரு மாத காலத்துக்குள் நார்வீக் நகரிலிருந்த ஜெர்மானியப் படைகள் சரணடையும் நிலை உருவானது.
முடிவு
வடக்கு நார்வேயில் இரு தரப்பினருக்கும் சண்டை நடந்து கொண்டிருந்த போதே மேற்கு ஐரோப்பாவில் ஜெர்மானியப் படைகள் தங்கள் படையெடுப்பைத் தொடங்கின. மே 10, 1940ல் தொடங்கிய இத்தாக்குதலில் சில வாரங்களில் பிரான்சு, பெல்ஜியம், நெதர்லாந்து ஆகிய நாடுகளின் படைகளை முறியடித்து வேகமாக முன்னேறி விட்டன. இதனால் ஐரோப்பாவில் நேச நாட்டு மேல்நிலை உத்திநிலை மிக மோசமான கட்டத்தை எட்டியது. மேற்கு ஐரோப்பாவில் பின்வாங்கிக் கொண்டிருந்த படைகளுக்குத் துணையாக, நார்வேயிலிருந்த தங்கள் படைகளைத் திருப்பி அழைத்துக் கொள்ள நேச நாட்டுத் தலைவர்கள் முடிவு செய்தனர். இதற்கான ஆணை மே 24ம் தேதி இடப்பட்டது.
ஜூன் முதல்வாரம் கடல்வழியாக நேச நாட்டுப் படைகள் நார்வேயைக் காலி செய்தன. தனித்து விடப்பட்ட நார்வீஜியப் படைகளால் ஜெர்மானியப் படைகளைச் சமாளிக்க இயலவில்லை. இதனால் நார்வீஜிய அரசு சரணடைய முடிவு செய்தது. இதற்கு முன் நார்வே அரசர் ஏழாம் ஹாக்கோன், அரச குடும்பம், அந்நாட்டு அமைச்சரவை ஆகியோர் நார்வேயிலிருந்து தப்பி இங்கிலாந்து சென்றனர். அங்கு ஒரு நாடுகடந்த அமைச்சரவையை நிறுவினர். ஜூன் 9ம் தேதி எஞ்சியிருந்த நார்வீஜியப் படைகள் சரணடைந்தன.
விளைவுகள்
இங்கிலாந்தில் நாடுகடந்த நார்வே அரசு நிறுவப்பட்டது. அங்கு நார்வே தன்னார்வலர்களையும், தப்பி வந்தவர்களைய்ம் கொண்டு கடற்படை, வான்படை, தரைப்படை ஆகியவை கட்டமைக்கப்பட்டன. விடுதலை நார்வே படைகள் என்றழைக்கப்பட்ட இவை அடுத்த ஐந்தாண்டுகள் நாசி ஜெர்மனிக்கு எதிரான போர்களில் கலந்து கொண்டன. நார்வேயிலும் உள்நாட்டு எதிர்ப்புப் படை ஒன்று உருவானது. பிரித்தானிய கமாண்டோ வீரர்களின் துணையுடன், நாச வேலைகளில் ஈடுபட்டு ஜெர்மானிய ஆக்கிரமிப்பாளர்களை எதிர்த்தது. நார்வீக் நகரத்தில் நடந்த சண்டைகளால் இரும்புத் தாது ஏற்றுமதி ஆறு மாதங்களுக்குத் தடைபட்டது.
மேற்கோள்கள்
பகுப்பு:இசுக்கேண்டிநேவியா போர்முனை (இரண்டாம் உலகப்போர்) பகுப்பு:1940 நிகழ்வுகள்
பொன்னை ஊராட்சி
பொன்னை ஊராட்சி (Ponnai Gram Panchayat),(விரைவில் பொன்னை பேரூராட்சி தரம் உயரும்) தமிழ்நாட்டின் வேலூர் மாவட்டம் மாவட்டத்தில் உள்ள காட்பாடி வட்டாரத்தில் அமைந்துள்ளது. இந்த ஊராட்சி, காட்பாடி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 10686 ஆகும். இவர்களில் பெண்கள் 5336 பேரும் ஆண்கள் 5350 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
வடகரும்பலூர் ஊராட்சி
வடகரும்பலூர் ஊராட்சி (Vadakarumbalore Gram Panchayat), தமிழ்நாட்டின் திருவண்ணாமலை மாவட்டத்தில் உள்ள துரிஞ்சாபுரம் வட்டாரத்தில் அமைந்துள்ளது. இந்த ஊராட்சி, கீழ்பென்னாத்தூர் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1765 ஆகும். இவர்களில் பெண்கள் 906 பேரும் ஆண்கள் 859 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்